open-index/open-wikipedia-markdown huggingface dataset:
Sangha

**saṃgha** (sanskrit: संघ) eller **saṅgha** (pali) er buddhismens munke- og nonnefellesskap. Et begrep brukt om samfunnet med munker og nonner, i noen tilfeller alle buddhister. Er den tredje av buddhismens Tre Juveler (de to andre er Buddha og Dharmalæren om alle tings ikke-dualitet). Begrepet brukes også innen jainisme og sikhisme.
Boson

**Boson** (og fermion) betegner to forskjellige grupper partikler innen kvantemekanikken.

Boson betegner partikler hvor mangepartikkelbølgefunksjonen er symmetrisk ved ombytte av to partikler. Denne egenskapen kalles Bose-Einstein-statistikk. Spinn-statistikk-teoremet sier at bosoner har heltallig spinn, og dette er antatt å gjelde uten unntak i tre dimensjoner (unntak finnes i to dimensjoner, se anyoner). Mange typer partikler er bosoner, f.eks. elementærpartikler slik som fotoner, sammensatte partikler slik som heliumisotopen {}_2^4He og kvasipartikler slik som fononer.

Bosoner er oppkalt etter fysikeren Satyendra Nath Bose.
CIENS

**CIENS** – **Forskningssenter for miljø og samfunn** (Oslo **<u>C</u>**entre for **<u>I</u>**nterdisiplinary **<u>En</u>**vironmental and **<u>S</u>**ocial Research) er et strategisk forskningssamarbeid mellom selvstendige forskningsinstitutter og Universitetet i Oslo. Senteret er basert på felles faglige strategier og forskningsprogram, samarbeid om forsknings- og formidlingsoppgaver og samlokalisering av rundt 500 personer i Forskningsparken på Blindern i Oslo.

I 2013 åpnet CIENS toppsenter i CIENS-bygget. Det skal være en faglig og sosial møteplass for CIENS og deres nettverk og samarbeidspartnere.

## Medlemmer
*CICERO Senter for klimaforskning
*Meteorologisk institutt (met.no)
*By-og regionforskningsinstituttet NIBR ved Høyskolen i Oslo og Akershus  
*Norsk institutt for kulturminneforskning (NIKU)  
*Norsk institutt for luftforskning (NILU)  
*Norsk institutt for naturforskning (NINA) 
*Norsk institutt for vannforskning (NIVA) 
*Transportøkonomisk institutt (TØI) 
*Universitetet i Oslo

## Referanser


## Eksterne lenker
* 
*
Terje Dalby

**Terje Dalby** (1944–2006) var en norsk sportsjournalist, reporter og programleder som var ansatt NRK i 40 år. 

Dalby vokste opp i Vardal og Gjøvik. Han begynte sin karriere i *[[Oppland Arbeiderblad]]* i 1963. Han ble senere ansatt i Hærens overkommando, før han begynte i *[[Arbeiderbladet]]* (i dag *[[Dagsavisen]]*) i 1966/67. I tiden etter *Dagsavisen* jobbet han for både *[[Finnmark Dagblad]]*, *[[Altaposten]]* og Norsk Telegrambyrå, før han i 1976 begynte i NRK *[[Dagsnytt]]*. I 1985 begynte han i TV-sporten i NRK, hvor han ble vaktsjef i 1990, og kommenterte blant annet OL i 1992 og 1994.

Terje Dalby døde i 61 år gammel, etter lengre tids kreftsykdom.

## Referanser
Volvo C30

**Volvo C30** er en bilmodell fra den svenske bilprodusenten Volvo. Modellen er en tredørs, fireseters kombi, utstyrt med rekkemotorer med fire og fem sylindre. Til tross for navnet er modellen hatchbackutgaven av S40/V50/C70-serien, og er derfor bygget på den samme plattformen, *Volvo P1*. C30 blir primært markedsført som en bil for førstegangskjøpere og yngre bilkjøpere.

Modellen vil konkurrere med andre luksuriøse hatchback-modeller som BMW 1-serie og Audi A3. Produksjonen forventes å ligge på omkring 65&nbsp;000 eksemplarer i året, hvorav 75 % skal selges i Europa.

C30 er 4,25 meter lang, og vil være tilgjengelig med en rekke bensin- og dieselmotorer. Blant bensinmotorene er en 100 hk 1,6 liter, en 170 hk 2,4 liter og en 220 hk 2,5 liter med turbo. Blant dieselmotorene er en 109 hk 1,6 liter, en 136 hk 2.0 liter og en 180 hk 2,5 liter D5. Alle modeller vil være utstyrt med en manuell girkasse, med unntak av T5 og D5 med fem sylindre som vil leveres med automatisk girkasse.

C30 følger opp Volvos sikkerhetsfilosofi, og leveres med mye sikkerhetsutstyr, for eksempel BLIS som varsler sjåføren hvis noe befinner seg i bilens «dødvinkel». C30 er også utstyrt med ABS-bremser, DSTC (antispinn) og en rekke kollisjonsputer, for beskyttelse mot alle typer kollisjoner.

Produksjonsmodellen ble offisielt vist frem for første gang på bilutstillingen i Paris i 2006. Salget i Europa startet mot slutten av 2006, mens den vil introduseres i USA som 2008-modell, kun i T5-utgave med en femsylindret turbomotor.

Volvo har så langt angivelig ingen planer om å lansere en modell av C30 med 5 dører.

Volvo C30 sine hovedkonkurrenter er blant annet Volkswagen Golf, BMW 1-serien og Audi A3.

## Eksterne lenker
* C30World
* Volvo C30 detaljer og bilder
* Volvo C30 Concept
* Volvo C30 på Paris Motorshow 2006
Erling Johansen

**Erling Johansen** (født 24. november 1919 i Fredrikstad, død 1. april 2000) var en norsk arkeolog. Johansen var rørlegger av utdannelse, og selvlært innen arkeologi. På 1950-tallet påviste han hvordan store mengder flint nådde Norges steinalderbefolkning. Flint fra strender i Danmark og Skåne frøs fast i isflak og drev nordover med disse. Ved å grave i gamle strandvoller fra Lista til Bohuslän fant han flintgropene der steinalder- og senere også bronsealderbefolkningen grov frem materiale til redskaper. Han sto også for viktige utgravninger ved Rød på Kråkerøy og Høgnipen i Rakkestad i Østfold.

Etter stortingsvedtak ble Johansen i 1951 utnevnt til statsstipendiat tilknyttet Universitetets Oldsaksamling. Han var medlem i Det Norske Videnskaps-Akademi, æresdoktor ved Universitetet i Bergen fra 1975, ridder av St. Olavs Orden, mottager av Fridtjof Nansens belønning for fremragende forskning i 1971, mottager av Wilsemedaljen i 1985 og bestyrer på Universitetet i Oslos arkeologiske stasjon på Isegran i over 25 år.

Johansen var far til Øystein Kock Johansen, selv dr.philos. i arkeologi.

## Referanser


## Eksterne lenker
*
Valter Gabrielsen

**Valter Gabrielsen** (1921–1999) var en norsk fiskeskipper, fiskarlags-sekretær og politiker (Ap) som var stortingsrepresentant for Finnmark i fire perioder fra 1965 til 1981. Den siste stortingsperioden var han formann i Sjøfarts- og fiskerikomitéen, samtidig som han ledet Aps fiskeriutvalg 1974–79.

Gabrielsen arbeidet som fiskeskipper fram til han i 1951 ble fylkessekretær i Finnmark for Norges Fiskarlag. Han bodde ulike steder i Finnmark, og satt i Vardø formannskap 1947-1951 og i Nordkapp formannskap 1955–1965. 

Gabrielsen hadde fiskerifaglig utdannelse med kystskippereksamen 1939 og skipperlinjen ved Statens fiskarfagskole 1944-1945. 

* 1977 &ndash; 1981 formann i Sjøfarts- og fiskerikomitéen
* 1977 &ndash; 1981 medlem i Den utvidede utenriks- og konstitusjonskomitéen
* 1977 &ndash; 1981 medlem i Valgkomitéen
* 1977 &ndash; 1981 medlem i Fullmaktskomitéen
* 1973 &ndash; 1977 medlem i Den forberedende fullmaktskomitéen
* 1973 &ndash; 1977 formann i Sjøfarts- og fiskerikomitéen
* 1973 &ndash; 1977 medlem i Den utvidede utenriks- og konstitusjonskomitéen
* 1973 &ndash; 1977 medlem i Valgkomitéen
* 1973 &ndash; 1977 medlem i Fullmaktskomitéen
* 1969 &ndash; 1973 varamedlem i Den forberedende fullmaktskomitéen
* 1969 &ndash; 1973 medlem i Sjøfarts- og fiskerikomitéen
* 1969 &ndash; 1973 medlem i Valgkomitéen
* 1965 &ndash; 1969 varamedlem i Valgkomitéen
* 1965 &ndash; 1969 medlem i Sjøfarts- og fiskerikomitéen

## Referanser


## Eksterne lenker
*
Else Repål

**Else Marie Myhren Repål**, tidligere **Else Bakke**, (1930–2015) var en norsk butikkdame, politiker (Ap) og organisasjonsleder fra Rena i Østerdalen. Hun ble innvalgt på Stortinget fra Hedmark i 1969 og var stortingsrepresentant i tre perioder til 1981.

Hun arbeidet som operatør ved Åsmarka telefonsentral i Ringsaker 1946–1948 og som ekspeditrise ved Østerdalen samvirkelag, Rena 1955–1969. Etter stortingstida var hun daglig leder/generalsekretær i Norsk Psoriasisforbund 1981–92. Hun hadde flere verv i Norsk Folkehjelp i 1950-årene, blant annet som fylkesleder i Hedmark 1955–1957.

* 1977–1981 medlem i Sosialkomitéen
* 1977–1981 medlem i Fullmaktskomitéen
* 1973–1977 medlem i Den forberedende fullmaktskomitéen
* 1973–1977 medlem i Administrasjonskomitéen
* 1969–1973 medlem i Administrasjonskomitéen

## Referanser


## Eksterne lenker
*
Report on Public Credit

**Report on Public Credit** (rapport om offentlige finanser), var en plan som USAs første finansminister Alexander Hamilton la frem for USAs kongress i 1790. Planen la frem forslag om en nasjonalbank, offentlig kreditt, toll og støtte til innenlandsk produksjon.

Av de viktigste problemene rapporten tok for seg, var gjelden de enkelte delstatene hadde etter uavhengighetskrigen mot Storbritannia. Hamilton foreslo at den føderale regjeringen skulle overta de enkelte delstatenes gjeld. Hensikten var å sikre den unge statens kredittverdighet ved at gjelden ble tilbakebetalt; og at alle skulle ha en interesse i at en sterk sentralregjering blomstret. Kritikerne, blant dem Thomas Jefferson, anså at planen var for mye basert på velbeslåtte borgere og at det ville gi dem makt over dem som arbeidet i landbruket; og derved undergrave den nye statens demokrati.

Etter mye debatt vant Hamiltons ideer frem, president George Washington og andre støttet planen mot Jeffersons angrep.

## Eksterne lenker
* Utdrag fra "Report on Public Credit"
* Originalteksten fra George Washington University
Heinkel He 111

**Heinkel He 111** var et mellomtungt bombefly produsert av Heinkel Flugzeugwerke, som ble utviklet i 1933. I starten ble det, på grunn av Versaillestraktaten, kun brukt som passasjerfly som kunne ta opp til 10 personer. Dette var fordi Tyskland ikke fikk, ifølge traktaten, ha et flyvåpen. I 1936 ble flytypen likevel innført i det nydannede Luftwaffe. Det hadde en bemanning på fire personer; pilot, navigatør, radiooperatør og skytter.

## Andre verdenskrig
Heinkel He 111 er mest kjent for sin innsats under blitzen over England 1940&ndash;41, men ble også brukt ved andre krigskueplasser som Skandinavia, Østfronten, Nord-Afrika, Vestfronten og Italia. Flyet var det mest brukte tyske medium/tunge bomberen og var det bombeflyet som tjenestegjorde lengst i Luftwaffe.

11. april 1940 angrep 19 Heinkel He 111 Elverum og elleve Heinkel He111 Nybergsund med kong Haakon VII og Johan Nygaardsvolds regjering som mål. Kongen, kronprinsen og regjeringen, som var i Nybergsund, unnslapp, men 40 mennesker omkom på Elverum, ingen i Nybergsund.
Heinkel He 111 ble også brukt til bombing av Namsos og Steinkjer.

## Etterkrigstiden
Etter krigen hadde fortsatt Spania flere Heinkel He 111-modeller i bruk, som de brukte helt fram til 1960-tallet.

## Tekniske data

* Lengde: 16,4 meter
* Vingspenn: 22,6 meter
* Høyde: 4 meter
* Vingeflate: 26 m²
* Tomvekt: 7&nbsp;720&nbsp;kg
* Lastet: 14&nbsp;000&nbsp;kg 
* Motor: 2 x 1200 hk Junkers Jumo 211 D-2 12-sylinder omvendt v. væskekjølt,
** Alternativt: 2 x 1100 hk Daimler-Benz DB 601 A-1 12-sylinder omvendt v. væskekjølt,.
* Ytelse: 2× 1&nbsp;1200 hk. alt.: 2× 1100 hk
* Marsjfart: 235&nbsp;km/t
* Max.fart: 415&nbsp;km/t ved  5&nbsp;000 m 
* Rekkevidde: 1&nbsp;200&nbsp;km
* Marsjhøyde: 7&nbsp;800 m
* Stigningsrate: til 4&nbsp;500 m i løpet av 30-35 minutter

## Referanser


## Litteratur
*

## Eksterne lenker
*
Harry Hansen

**Harry Anfinn Hansen** (født 14. januar&nbsp;1919 i Bergen, Hordaland, død 5. september&nbsp;2003) var en norsk politiker (Ap). Han ble innvalgt på Stortinget fra Bergen i 1969.
Han var vararepresentant i perioden 1954&ndash;1957.

Hansen var varaordfører i Bergen i perioden 1955&ndash;1959 og ordfører i periodene 1963&ndash;1967 og  1967&ndash;1969.
 
## Stortingskomitéer
* 1977&ndash;1981 medlem i Finanskomitéen
* 1973&ndash;1977 medlem i Finanskomitéen
* 1973&ndash;1977 nestformann i Forsvarskomitéen
* 1973&ndash;1977 medlem i Den utvidede utenriks- og konstitusjonskomitéen
* 1969&ndash;1973 varamedlem i Den utvidede utenriks- og konstitusjonskomitéen
* 1969&ndash;1973 medlem i Samferdselskomitéen

## Andre verv
;Kommunalpolitisk aktivitet  
* Medlem Bergen formannskap 1951-1955, 1959-1963
* Varaordfører Bergen bystyre 1955-1959, ordfører 1963-1967, 1967-1969 
 
;Offentlige verv  
* Leder Rikskonsertenes styre 1981-1988 
* Varamedlem Styret for Norges Kommunalbank 1983-1994 
* Nestleder Styret for Norges Postsparebank 1985-1989, leder 1989-1992 
* Leder Styret for Statens lånekasse for utdanning 1988-1994 
 
;Tillitsverv i partier  
* Medlem Styret i Bergens forenede arbeiderparti 1945-1949, sekretær 1949-1962, formann 1972-1978
* Sekretær Bergen forenede Arbeiderparti 1949-1962
* Varamedlem Det norske Arbeiderpartis landsstyre 1959-1963, medlem 1973-1979 
 
;Tillitsverv i organisasjoner 
* Sekretær Arbeidernes opplysningsforbund fra 1945 
* Medlem Vestlandskomiteen 1965-1969 
* Formann LO-DNAs skatteutvalg 1975-1980 
 
;Andre administrative verv  
* Medlem Representantskapet for Det Norske Luftfartsselskap fra 1963 
* Medlem Styret for Festspillene i Bergen 1964-1969 
* Formann Bedriftsforsamlingen i Narvesen A/S 1977-1984 

## Eksterne lenker
* 
*
Sverre L. Mo

**Sverre Larsson Mo** (1915–2002) var en norsk rutebileier, bilverkstedinnehaver og politiker (KrF) fra Kvam. Han var stortingsrepresentant fra Hordaland i fire perioder fra 1965 til 1981. 

Mo etablerte den første godsruta mellom Bergen og Hardanger i 1934, og utvidet med bilverkstedet Mo Auto i 1946. Han drev verkstedet til 1972 og godsruta til 1978.

Han satt i kommunestyret fra 1947 til 1973, og hadde flere verv i lokalsamfunnet og i kristne organisasjoner som Framnes folkehøgskole, samemisjonen og indremisjonen. Han var fylkesleder i Hordaland KrF 1957-1964 og 1981-1983. Han var vararepresentant til Stortinget i periodene 1954&ndash;1957, 1958&ndash;1961 og 1961&ndash;1965. Mo var en av de tidligste EF-motstanderne. Han var også involvert i sedelighetsdebatter knyttet til NRK-program i 1973 og 1976.

* 1977 &ndash; 1981 medlem i Den forberedende fullmaktskomitéen
* 1977 &ndash; 1981 medlem i Samferdselskomitéen
* 1977 &ndash; 1981 varamedlem i Den utvidede utenriks- og konstitusjonskomitéen
* 1977 &ndash; 1981 varamedlem i Valgkomitéen
* 1977 &ndash; 1981 medlem i Fullmaktskomitéen
* 1973 &ndash; 1977 medlem i Den forberedende fullmaktskomitéen
* 1973 &ndash; 1977 medlem i Samferdselskomitéen
* 1973 &ndash; 1977 varamedlem i Den utvidede utenriks- og konstitusjonskomitéen
* 1973 &ndash; 1977 medlem i Valgkomitéen
* 1973 &ndash; 1977 medlem i Fullmaktskomitéen
* 1969 &ndash; 1973 medlem i Den forberedende fullmaktskomitéen
* 1969 &ndash; 1973 varamedlem i Valgkomitéen
* 1969 &ndash; 1973 medlem i Samferdselskomitéen
* 1969 &ndash; 1973 medlem i Fullmaktskomitéen
* 1965 &ndash; 1969 medlem i Justiskomitéen
* 1965 &ndash; 1969 medlem i Valgkomitéen

## Referanser


## Eksterne lenker
*
Sigrid Utkilen

**Sigrid Helen Utkilen** (født 15. januar 1916, død 4. desember 2006) var en norsk sykepleier og politiker (H) fra Fjell. Hun var innvalgt på Stortinget fra Hordaland i to perioder fra 1973 til 1982. Hun var vararepresentant i perioden 1969–1973, og møtte fast de siste åtte månedene, etter at Kjeld Langeland døde. 

Hun gikk på Røde Kors sykepleierskole i Oslo 1937–40, og arbeidet som skolehelsesøster i Fjell 1959-1966. Hun satt i kommunestyret 1967-1971, startet Fjell Røde Kors og hadde verv i Statens eldreråd, Hordaland Høyre, Sjømannsmisjonen, Tubfrim og Misjon bak jernteppet. Hun ble tildelt Kongens fortjenstmedalje i gull i 1994.

Hun var gift med sogneprest Jakob Utkilen, og mor til Fjell-politikeren og legen Jan Utkilen.

* 1977–1981 sekretær i Sosialkomitéen
* 1977–1981 varamedlem i Den utvidede utenriks- og konstitusjonskomitéen
* 1977–1981 medlem i Valgkomitéen
* 1973–1977 medlem i Sosialkomitéen
* 1973–1977 varamedlem i Valgkomitéen
* 1969–1973 medlem i Kirke- og undervisningskomitéen

## Referanser


## Eksterne lenker
*
Margit Tøsdal

**Margit Tøsdal** (født Margit Skorpen 14. april&nbsp;1918 i Os, død 12. januar&nbsp;1993) var en norsk lærer og politiker (Ap) fra Os i Hordaland. Hun var stortingsrepresentant for Arbeiderpartiet fra Hordaland fra 1961 til 1965, og fra 1973 til 1981. I stortingsperioden fra 1977 til 1981 var hun lagtingspresident.
Hun var vararepresentant i perioden 1958&ndash;1961.

## Liv og virke
Tøsdal tok artium i 1938 og ble lærer som sin far Olav Skorpen.  Hun tok eksamen ved Kristiansand offentlige lærerskole i 1940. Hun var lærer i Granvin (1940-41), Austevoll (1941-42) og Os kommune (1942-55 og 1957-81).  Hun fikk stipend til kurs ved Den nordiske folkehøgskolen i Genève (1951).

I 1981 var hun blant initiativtakerne til stiftelsen av vennskapsforeningen Venner av Israel i Norsk Arbeiderbevegelse, (VINA). 

Etter at hennes ektemann døde var hun i perioden 1968 til 1973 også daglig leder av trelast og byggefirmaet Odd Tøsdal A/S. Hun pensjonerte seg i fra 1981. Tøsdal var den første kvinna som var stortingsrepresentant fra Hordaland. I ettermælet nevnes hennes engasjement for likestilling, og for barns rettigheter og internasjonalt freds og bistandsarbeid. Hun satt i Arbeiderpartiets landsstyre 1959-1969.

* 1973&ndash;1977  Varapresident i Lagtinget
* 1977&ndash;1981  President i Lagtinget

* 1977 &ndash; 1981 medlem i Utenriks- og konstitusjonskomitéen
* 1977 &ndash; 1981 medlem i Den utvidede utenriks- og konstitusjonskomitéen
* 1977 &ndash; 1981 medlem i Valgkomitéen
* 1977 &ndash; 1981 sekretær i Fullmaktskomitéen
* 1973 &ndash; 1977 medlem i Den forberedende fullmaktskomitéen
* 1973 &ndash; 1977 medlem i Landbrukskomitéen
* 1973 &ndash; 1977 medlem i Valgkomitéen
* 1961 &ndash; 1965 medlem i Justiskomitéen

## Referanser


## Eksterne lenker
*
Ottar Landfald

**Ottar Ingebrigt Landfald** (1919–2009) var en norsk sivilagronom, gårdbruker og politiker (Sp) fra Stange i Innlandet. Han var stortingsrepresentant fra Hedmark i to perioder 1973–1981.

Han vokste opp i Verdal, hvor foreldrene drev gård. Han var aktiv i Reservepolitiet i Sverige under krigen, og fikk Deltagermedaljen i 1988. Han tok eksamen på NLH i 1949, giftet seg med Eli Omstad samme år og de overtok hennes hjemgård Kåterud gård på Ottestad utenfor Hamar i 1950.

Han satt i fylkestinget i Hedmark og i kommunestyre og formannskap i Stange fra 1955 til han ble stortingsmann. Han var leder av Hedmark bondelag 1961-65, leder av fylkeslandbruksstyret 1969-76, og leder av Hedmark Senterparti 1966-1974. Han var vararepresentant til Stortinget i perioden 1969–1973. 

Landfald hadde også styreverv i Østlendingen, Statens Kornforretning og Norges landbruksvitenskapelige forskningsråd. I årene 1971–74 var han medlem av et rådgivende tremannsutvalg som skulle vurdere oppløsning av kommunesammenslutninger.

* 1977&ndash;1981: sekretær i Forsvarskomitéen
* 1977&ndash;1981: medlem i Den utvidede utenriks- og konstitusjonskomitéen
* 1973&ndash;1977: medlem i Forsvarskomitéen
* 1973&ndash;1977: varamedlem i Den utvidede utenriks- og konstitusjonskomitéen

* 1973&ndash;1977: Medlem Stortingets delegasjon til NATO-parlamentarikerforsamlingen
* 1977&ndash;1981: Delegat FNs generalforsamling,Medlem Stortingets delegasjon til NATO-parlamentarikerforsamlingen

## Referanser


## Eksterne lenker
*
Georg Johan Jacobsen

**Georg Johan Jacobsen** (1929–2011) var en norsk kontorist og politiker (Ap) fra Bergen. Han var stortingsrepresentant fra Hordaland i to perioder fra 1973 til 1981.

I det sivile liv arbeidet han som sjømann 1948-1950, ekspeditør ved Leiebilkontoret i Bergen 1951-1962, abonnementssjef i Bergens arbeiderblad 1962-1968 og som ansatt i Bergen kommune fra 1968. Han satt i Bergen bystyre 1959-1963 og i bystyre og formannskap 1967-1971.

* 1977&ndash;1981 medlem i Kommunal- og miljøvernkomitéen
* 1973&ndash;1977 medlem i Sjøfarts- og fiskerikomitéen

## Referanser


## Eksterne lenker
*
Asbjørn Jordahl

**Asbjørn Reidar Jordahl** (1932–2025) var en norsk avisredaktør og politiker (Ap).

Han var sønn av Alf Jordahl og Ragnhild Mathisen. Etter realskolen i ble han laborant ved Industrilaboratoriet i Kristiansund i 1949, og gikk over til en kontorstilling i 1953. Han tok handelsskolen ved siden av arbeidet. I 1959 ble han journalist i *[[Tidens Krav]]* i Kristiansund. Etter over ti år som politiker var han redaktør 1981–1990 og politisk redaktør 1990–1999.

Jordahl var formann i Kristiansund AUF, formann i Møre og Romsdal AUF og medlem av AUFs landsstyre i 1950- og 1960-årene. Han var medlem av Kristiansund bystyre og formannskap 1964–1979, ordfører 1968–1977 og medlem av Møre og Romsdal fylkesting og fylkesutvalg 1968–1975. Jordahl var innvalgt på Stortinget fra Møre og Romsdal 1977–1981 og samferdselsminister i Odvar Nordlis regjering 1978–1979. På Stortinget satt Jordahl i Stortingets kirke- og undervisningskomité 1977–1978 og Stortingets justiskomité 1979–1981. Jordahl kom tilbake som leder i Kristiansund Arbeiderparti 1999–2003 og medlem av bystyret 2003–2007.

Jordahl ble tildelt Forsvarets medalje for internasjonale operasjoner i 2002.

## Referanser


## Eksterne lenker
*
Odd Vigestad

**Odd Vigestad** (født 28. mars 1915 i Borgund, død 19. januar 1999 i Ålesund) var en norsk lektor og politiker (KrF).

Han var stortingsrepresentant for Møre og Romsdal 1969–1981, og satt i Stortingets forsvarskomité 1969–1973, deretter i Stortingets industrikomité. Han frasa seg renominasjon i 1981. Han var medlem av Ålesund bystyre 1952–1968, 1971-1975 og 1984–1987, i mange år også medlem av formannskapet og formann i skolestyret.

Han vokste opp i Gryta i daværende Borgund herred, hvor faren var lærer og klokker. Han var utdannet siviløkonom fra NHH fra 1941 og handelslærer fra 1952. I mellomtiden var han lærer ved Ulvestads handelsskole i Ålesund. Han var lektor ved Ålesund handelsgymnasium fra 1952, og ansatt som rektor fra 1969 til han ble pensjonist i 1982.

## Referanser


## Eksterne lenker
*
Rolf Hellem

**Rolf Hellem** (1923–2021) var en norsk jernbanearbeider og politiker (Ap) fra Narvik som stortingsrepresentant fra Nordland i fire perioder 1965–1981 og var vararepresentant i periodene 1958&ndash;1961 og 1961&ndash;1965. Som varamann møtte han fast i 1958–60 mens Kolbjørn Varmann var statsråd.

Som medlem av industrikomitéen var Hellem saksordfører for den første store oljemeldingen som ble forelagt Stortinget, i 1971. I presentasjonen til Stortinget brukte han tilnavnet de ti oljebud om hovedkonklusjonene – som han var med på å utforme – i innstillingen fra industrikomitéen. 
## Liv og virke
Han tok eksamen ved Jernbaneskolen i 1944, og arbeidet deretter som  jernbanetelegrafist i Narvik 1944–1950 og deretter med tittelen jernbaneekspeditør 1950–1965.

Han var formann i Ofoten Arbeiderparti 1960–1965 og samtidig styremedlem i Nordland Arbeiderparti. Han satt i Arbeiderpartiets landsstyre 1963–1969.

Etter stortingstida var han sekretariatsleder for Landsdelsutvalget for Nord-Norge og Namdalen 1983–1988.

Hans foreldre var ingeniør Torvald Andreas Hellem (1900–1966) og syerske Aslaug Martinussen (1902–1966). Hellem døde 6. juni 2021 etter lengre tids sykeleie.

* 1977 &ndash; 1981 sekretær i industrikomitéen
* 1973 &ndash; 1977 sekretær i industrikomitéen
* 1969 &ndash; 1973 medlem i industrikomitéen
* 1969 &ndash; 1973 varamedlem i valgkomitéen
* 1967 &ndash; 1969 medlem i forsvarskomitéen
* 1965 &ndash; 1967 medlem i militærkomitéen
* 1958 &ndash; 1961 medlem i protokollkomitéen
* 1958 &ndash; 1961 medlem i kirke- og undervisningskomitéen

## Litteratur
* Spesialstudier på olje/gass nord for 60 grader N. Nordatlantisk forsamling
* *Oljen i Norsk Politikk*, Oslo 1974
* *Norsk olje i europeisk perspektiv*, En rapport til Europabevegelsen i Norge 1982
* «Gården Rombaksbotn og Rombaken», art. i *Årbok for Ofoten*, Ofoten museum Narvik 1996
* «William Spear (1848–1933)», art. i *Årbok for Ofoten*, Ofoten museum Narvik 1997
* «Hanoman-skandalen i Rombaksbotn 1957», art. i *Årbok for Ofoten*, Ofoten museum Narvik 1998
* «Straumsnes – fra småbruk og fiske til jernbanebygd, del 1», art. i *Årbok for Ofoten*, Ofoten museum Narvik 2000
* «En grensevandring i 1743», art. i *Årbok for Ofoten*, Ofoten museum Narvik 2001
* «Starten av Ofotbaneanlegget – et sammentreff av tilfeldigheter», art. i *Årbok for Ofoten*, Ofoten museum Narvik 2002
* «Røde Narvik», art. i *Årbok for Ofoten*, Ofoten museum Narvik 2004
* «"Kriegstagebuch" – tysk dagbok fra krigshandlingene i Narvik aprildagene 1940», art. i *Årbok for Ofoten*, Ofoten museum Narvik 2006
* «Straumsnes – fra småbruk og fiske til jernbanebygd, del 2», art. i *Årbok for Ofoten*, Ofoten museum Narvik 2006
* «Straumsnes – fra småbruk og fiske til jernbanebygd, del 3», art. i *Årbok for Ofoten*, Ofoten museum Narvik 2007

## Referanser


## Eksterne lenker
*
San Salvador

**San Salvador** (spansk: *Hellige frelser*) er hovedstaden i El Salvador. Byen har 525&nbsp;990 innbyggere (januar 2005).

San Salvador ligger ved foten av vulkanen ved samme navn, og har i løpet av historien flere ganger blitt rammet av kraftige jordskjelv. Det kraftigste jordskjelvet, i 1854, ødela byen nesten fullstendig. 
Det siste jordskjelvet, som fant sted i 2001, forårsaket også betydelige skader. Forstaden *Las Colinas* ble nesten totalrasert av et jordras.

Byen ble grunnlagt i 1525 av den spanske conquistadoren Gonzalo de Alvarado. I 1824 ble den hovedstad i Den mellomamerikanske føderasjon, som ble grunnlagt samme år. 

Etter at føderasjonen ble oppløst, og El Salvador ble selvstendig stat i 1839, ble San Salvador utpekt til landets hovedstad i 1841.
Per Karstensen

**Per Karstensen** (1915–2010) var en norsk lærer og politiker (Ap) fra Mo i Rana. Han var stortingsrepresentant fra Nordland i fire perioder fra 1965 til 1981. 

Han var fra 1944 til 1971 lektor og inspektør ved Rana gymnas. Han var skoledirektør i Nordland i to år 1971-1973.

Karstensen var varaordfører i Nord-Rana i periodene 1945&ndash;1947 og 1959&ndash;1963, og ordfører i Rana kommune 1963&ndash;1964 og 1964&ndash;1965. Han har hatt flere verv i ulike virksomheter, og har skrevet en rekke lokalhistoriske bøker.

* 9. oktober&nbsp;1973&ndash;30. september&nbsp;1977  Varapresident i Stortinget
* 11. oktober&nbsp;1977&ndash;30. september&nbsp;1981 Visepresident i Odelstinget

* 1977&ndash;1981 medlem i Utenriks- og konstitusjonskomitéen
* 1977&ndash;1981 medlem i Den utvidede utenriks- og konstitusjonskomitéen
* 1973&ndash;1977 nestformann i Kirke- og undervisningskomitéen
* 1973&ndash;1977 varamedlem i Den utvidede utenriks- og konstitusjonskomitéen
* 1969&ndash;1973 formann i Kirke- og undervisningskomitéen
* 1965&ndash;1969 medlem i Kirke- og undervisningskomitéen

## Utmerkelser
Karstensen ble i 1986 tildelt kommandørtegnet av Finlands hvite roses orden. I 1993 ble han tildelt Paul Harris Fellow-medaljen fra Rotary. I 1971 ble han hedret av ANSA med prisen «Vaganten». I 1996 ble Karstensen tildelt Rana kommunes kulturpris.

Den 4. juni 2010 ble det avduket en byste av Per Karstensen nedenfor rådhuset i Mo i Rana. Bysten er laget av billedhogger Marit Wiklund.

## Referanser


## Eksterne lenker
*
Gudmund Grytøyr

**Gudmund Grytøyr** (født 15. juli&nbsp;1920 i Sør-Varanger, Finnmark, død 21. juli&nbsp;2001) var en norsk politiker (Ap). Han ble innvalgt på Stortinget fra Nordland i 1977.
Han var vararepresentant i periodene 1958&ndash;1961,  1961&ndash;1965,  1965&ndash;1969,  1969&ndash;1973 og  1973&ndash;1977.

## Stortingskomitéer
* 1977 &ndash; 1981 medlem i Sjøfarts- og fiskerikomitéen

## Eksterne lenker
*
Karl Sverre Klevstad

**Karl Sverre Klevstad** (født 1926 på Klevstad i Borge i Lofoten, død 11. mai 2023) var en norsk bonde og politiker (KrF) fra Vestvågøy. 

Han var stortingsrepresentant for Nordland i to perioder fra 1973 til 1981 og 1. vararepresentant fra 1981 til 1985. Han satt i Stortingets sjøfarts- og fiskerikomité. 

Han var ordfører i Vestvågøy kommune fra 1988 til 1991.

Han var gårdbruker på Klepstad 1958-1991 og arbeidsformann, senere bestyrer ved Steinfjorden produksjonslag, som var et andelslag dannet av lokale fiskere. Han har også vært daglig leder for Hjalmartun kultursenter.

Klevstad ble pinsevenn som ung mann.

Han ble i 2008 tildelt Kongens fortjenstmedalje i sølv.

## Referanser


## Eksterne lenker
*
Slaget om Caranalis

**Slaget om Caranalis** ble utkjempet mellom vandalerkongen Gelimers utsending, hans bror Zano, og den gotiske tyrannen Godas, som hadde utnevnt seg selv som konge over Sardinia.

Kong Gelimer så at hans kongerike var i ferd med å splitte seg opp, på grunn av den østromerske keiser Justinian den stores rike innflytelse over Gelimers vasaller. Gelimer sendte så sin bror med fem usen mann og hundre og tjue skip for å gjenvinne kontrollen før keiseren rakk å sende forsterkninger til Godas. Zano tok lett havnebyen Caranalis, Godas' hovedstad, og Godas og hans menn ble massakrerte.

Selv om ingen romerske soldater var involvert i kampene var slaget likevel betydelig for Justinians planer om å gjenerobre det tapte Vestromerriket. Zanos ekspedisjon gjorde så forsvarsstyrken rundt vandalenes hovedstad Karthago ble sterkt redusert, og var en av hovedgrunnene til Gelimers tap i slaget ved Ad Decimum.

## Eksterne lenker
*
Kåre Rønning

**Kåre Rønning** (1929–1990) var en norsk bonde og politiker (Sp) fra Rana i Nordland. Han ble innvalgt på Stortinget fra Nordland i 1973 og satt på Tinget i to perioder. Han var vararepresentant i perioden 1969&ndash;1973.

Rønning var varaordfører i Sør-Rana i perioden 1959&ndash;1961, og ordfører 1962&ndash;1963. Han drev hjemgården Sletten fra 1958, og arbeidet som maskinholder i jordbruk og anlegg 1953-1962.

Han arbeidet også som reisesekretær for Senterpartiet i Nord-Norge 1960-61, var leder i Nordland bondelag 1959-1960 og styreformann for Rana-meieriet 1964-1973. Han hadde også andre verv i partiet og landbrukssamvirket.
 

* 11. oktober&nbsp;1977&ndash;30. september&nbsp;1981  Visesekretær i Lagtinget 

* 1977&ndash;1981 medlem i Sjøfarts- og fiskerikomitéen
* 1977&ndash;1981 varamedlem i Den utvidede utenriks- og konstitusjonskomitéen
* 1973&ndash;1977 medlem i Samferdselskomitéen

## Eksterne lenker
*
Anne-Lise Steinbach

**Anne-Lise Steinbach** (født 1935) er en norsk Televerket-funksjonær og politiker (Ap) fra Bø i Vesterålen. Hun var stortingsrepresentant fra Nordland i to perioder fra 1973 til 1981.

Steinbach tok rikstelefoneksamen i 1953, og arbeidet i Televerket/Telenor fra 1953 til 1996, lengst som rikstelefonassistent og ekspeditør i Bø 1957-1969 og som avdelingsleder ved Leknes teleområdes katalogavdeling i Bø 1982-1992.

Hun har hatt verv i partiet, i kommunepolitikken, i Avholdsfolkets landsnemnd og i fagforeningen Kvinnelig telegraf- og telefonfunksjonærers landsforening. Hun satt i diverse styrer, blant annet som første kvinnelige medlem av hovedstyret for Statens fiskarbank 1976-1980.

* 11. oktober&nbsp;1977 &ndash; 30. september&nbsp;1981  Sekretær i Stortinget

* 1977 &ndash; 1981 medlem i Den forberedende fullmaktskomitéen
* 1977 &ndash; 1981 medlem i Samferdselskomitéen
* 1977 &ndash; 1981 sekretær i Justiskomitéen
* 1977 &ndash; 1981 medlem i Valgkomitéen
* 1977 &ndash; 1981 medlem i Fullmaktskomitéen
* 1973 &ndash; 1977 varamedlem i Den forberedende fullmaktskomitéen
* 1973 &ndash; 1977 medlem i Justiskomitéen
* 1973 &ndash; 1977 varamedlem i Valgkomitéen

## Eksterne lenker
*
Godas

**Godas** (død 533) var konge over Sardinia fra ca. 531 til sin død. Han var av gotisk avstamning.

Godas ble delegert styre av øya Sardinia av vandalerkongen Gelimer. Men Godas gjorde snart opprør mot kongen, erklærte Sardinia uavhengig av Karthago og innsatte seg selv som konge.

Da Godas merket at keiser Justinian den store gjorde seg klar til å gå til krig mot vandalen, sendte han et brev til keiseren hvor han ba om assistanse. Justinian skrev tilbake at han mer enn gjerne ønsket å inngå allianse med Godas, og han lovte å sende soldater til å styrke forsvaret av øya. Men Justinian sendte aldri forsterkninger til Godas, så da kong Gelimers bror Zano landet i Caranalis (dagens Cagliari) med 5 000 mann var det ikke mye Godas kunne gjøre for å holde vandalene ute av byen. Godas ble drept og Sardinia ble igjen erklært en del av vandalenes kongedømme.

## Referanser
Størfisker

* spadestører
* stører

**Størfiskene** er en gruppe av fisker. Gruppen er liten i artstall (28 stk.), men en stor gruppe målt i lengde: Belugaen blir med 9&nbsp;m lengde og 1,5&nbsp;tonn masse den største arten blant de strålefinnede fiskene. Munnen er omformet til en sugemunn med sterkt reduserte kjever, og har sjeggtråder som følesanseorgan. Disse «evolusjonære nyhetene» er tilpasninger til ernæringen, som består i å suge opp bunndyr fra elvesedimenter. Ellers er skjelettet forenklet ved at de fleste knokler ble erstattet med brusk, og de fleste ganoidskjell med skjelettplater.

## Systematikk
Stører består av to familier. Størfamilien består av de mer velkjente størene. De likner i det ytre på haier, men har store beinplater i huden i stedet for bruskfiskenes små krokaktige skjell. De har munnen på undersiden, slik at nesepartiet også er hailiknende. Spadestørfamilien har naken hud, og nesen er trukket fram i en lang åre- eller spadeliknende struktur. Spadestørene bruker snuten til å føle bytte som de fanger som filterspisere. 

I Norge forekom én art, støren, men denne har som også ellers i Europa, blitt svært sjelden grunnet overfiske og er kritisk truet.

## Stører som bruskganodier
På grunn av bruskskjelettet har størfisker og bikirer tidligere blitt sammenfattet som bruskganoider («Chondrostei»). Dette har man gått bort ifra fordi bruskganoider er en samlegruppe. Bikirer er trolig nærmere beslektet med egentlige beinfisker enn med størfisker. Men ser imidlertid av og til at navnet Chondrostei brukes som vitenskapelig navn på størfisker alene. Det vanligere vitenskapelige navnet på størfisker er Acipenseriformes.

## Referanser


## Eksterne lenker
*
Archostemata

* *[[Crowsionella relicta]]*
* Cupedidae
* *[[Micromalthus debilis]]*
* Ommatidae

**Archostemata** er en særegen liten delgruppe av billene, som er søstergruppen til alle de resterende ca. 350&nbsp;000 billeartene.
Ingen av de 40 artene fins i Norge, og bare én (*Crowsoniella relicta*) forekommer naturlig i Europa, men noen kan finnes i importert trevirke.

Samtlige arter lever i døde trær eller treverk.

Et særtrekk ved Archostemata er at dekkvingene (*elytrene*) bare er delvis sklerotisert (harde).
I størrelse varierer artene mellom 1,5 og 27&nbsp;mm.

## Systematikk og evolusjon
Gruppen er kjent allerede fra mesozoikum, da den besto av mange flere arter enn i dag. Fossiler er kjent tilbake til tidlig trias (ca. 235 millioner år før nåtid), kanskje også til perm.

Blant de nålevende artene er *[[Crowsoniella relicta]]* søsterarten til Ommatidae og *[[Micromalthus debilis]]* søsterarten til Cupedidae. Disse to artene kan plasseres alene i hver sin familie, Crowsoniellidae og Micromalthidae.

## Systematisk inndeling

* Klasse insekter (Insecta)
** Dicondylia
*** vingede insekter (Pterygota) - sikre fossiler kjent tilbake til karbon, muligens også fra devon
**** Neoptera («nyvinger»)
***** eumetabole insekter (Eumetabola, «insekter med forvandling»)
****** holometabole insekter (Holometabola, «insekter med fullstendig forvandling»)
******* Neuropteriformia
******** Orden biller (Coleoptera)
********* Underorden **Archostemata** Kolbe, 1908
********** Familien Ommatidae Sharp & Muir, 1912
********** Familien Crowsoniellidae Iablokoff-Khnzorian, 1983
********** Familien Cupedidae Laporte de Castelnau, 1836
********** Familien Micromalthidae Barber, 1913
********** Familien Magnocoleidae Hong, 1998
********** Familien Jurodidae Ponomarenko, 1985
********** Familien Obrieniidae Zherikhin & Gratshev, 1993 (usikker plassering, kan også plasseres i eller nær Curculionoidea)
********** Familien Triadocupedidae Ponomarenko, 1966
********** Familien Rhombocoleidae Rohdendorf, 1961 - fra perm, usikkert om denne bør plasseres i Archostemata eller Myxophaga.

## Eksterne lenker
*
Myxophaga

* Hydroscaphidae
* Lepicerus
* Sphaerius
* Torridincolidae

**Myxophaga** er en sær liten delgruppe av billene, som sannsynligvis er søstergruppen til Polyphaga med sine ca. 320&nbsp;000 arter.
De sammenfattes iblant som Heterophaga (gresk for «ulikt-etere»).
Samtlige Myxophaga er små (0,5&ndash;2,7&nbsp;mm) og spiser utelukkende eller hovedsakelig alger (gresk *myxo-phaga* = «slim-etere»).
De lever mest i elver eller sjeldnere i fuktig jord i nærheten av vassløp.
Ingen av artene forekommer i Norge.

Blant evolusjonære særtrekk kan man nevne en søm med hår på bakvingenes kanter, og at den ytterste delen av underkjeven (*galea*) er gått tapt.
Larvene har trakegjeller, noe som er unikt blant biller (men ikke uvanlig blant andre insekter).

Det er uklart om det finnes kjente fossiler av denne gruppen. En gruppe av fossile familier blir noen ganger plassert i Myxophaga, andre ganger i Archostemata. Ingen av de nålevende familiene har kjente, fossile medlemmer.

Slektskapsforholdene er her gjengitt i hierarkisk skrivemåte:
* Biller
** Archostemata
** Pantophaga
*** Adephaga
*** Heterophaga
**** Polyphaga
**** **Myxophaga**
***** *[[Lepicerus]]*
***** [Gruppe uten navn]
****** Torridincolidae
****** [Gruppe uten navn]
******* Hydroscaphidae
******* *[[Sphaerius]]* (= Sphaeriusidae = Microsporidae)
## Eksterne lenker
*
Fjellhug natur- og friluftslivlag

**Fjellhug natur- og friluftslivlag** ( i Enhetsregisteret) ble stiftet i 1981 og har sin base i Sykkylven kommune.  Fjellhug har gitt ut Fjellhugboka.  Fjellhugboka presenterer detaljerte ruter for 56 fjelltopper med i alt 134 ulike veialternativer.

## Eksterne lenker
* Hjemmeside
Scary Movie 4

***Scary Movie 4*** er den fjerde filmen i den amerikanske serien av *Scary Movie*-filmer. Filmen har premiere i april 2006.

## Handling
Filmen er en parodi på flere filmer lansert i 2005/2006, blant andre *[[Saw]]*, *[[Saw II]]*, *[[The Village]]*, *[[The Grudge]]*, *[[Klodenes kamp]]*, *[[Million Dollar Baby]]*, *[[Brokeback Mountain]]* med flere. Åpningsscenen er en parodi på filmen *Saw*, og Dr. Phil og Shaquille O'Neal vil medvirke i scenen.

Anna Faris og Regina Hall er tilbake som elskelige, men dumme Cindy Campbell og hennes selvsentrerte og sexgale venninne Brenda. Denne gangen får de også med seg Craig Bierko som den søte, men forvirrede Tom Ryan. Sammen slåss de for å redde verden fra invasjon av romvesener. Cindy Campbell flytter inn i huset ved siden av Tom Ryan på grunn av at hun skal ta vare på en gammel dame. Hun finner ut at huset er hjemsøkt av en liten gutt, og forsøker å finne ut hvem som tok livet av ham og hvorfor. «Tr-iPods» fra verdensrommet forsøker i tillegg å invadere verden, og Cindy må avsløre hemmeligheten for å stoppe dem.

## Rolleliste

## Referanser


## Eksterne lenker
* 
* 
* «Nesten» offisiell hjemmeside med et eksklusivt intervju
* ''Movies.com''
* ''CountingDown''
* Plakater fra ''Scary Movie 4'' 
* Forfilm fra ''Scary Movie 4''
Eddie Edwards

**Michael David Edwards** (født 1963), kjent som **Eddie the Eagle**, er en britisk tidligere skihopper. Han var Storbritannias første deltaker i skihopping i OL siden 1928.

Edwards jobbet som gipsmaker da han begynte som skihopper. I 1987 deltok han i VM i Oberstdorf og ble nummer 55. Året etter deltok han i OL i Calgary, der han ble sist både i stor bakke og i normalbakke.

Edwards hadde ingen økonomisk støtte fra det britiske skiforbundet. I tillegg var han hemmet av at han var ca. 10&nbsp;kg tyngre enn de tyngste av konkurrentene. Dessuten var han plaget av at brillene hans dugget under rennene så det var vanskelig for ham å se noe særlig.

Hans mangel på suksess gjorde ham imidlertid svært populær. Han ble en kultfigur, kjent som «verdens dårligste skihopper», og etter hvert mediekjendis og gjenganger i talkshow på tv.

Etter Eddie Edwards innsats i OL innførte IOC i 1990 en ny regel om at deltakere i skihopping i OL må ha deltatt i andre internasjonale konkurranser og ha blitt blant de øverste 30 % eller være blant de 50 beste i verden. Edwards prøvde å kvalifisere seg for OL i Albertville i 1992, Lillehammer i 1994 og Nagano i 1998, men med den nye regelen var han sjanseløs. Han fremholdt i intervju at han godt kunne holdt på til OL i Salt Lake City, men at den nye regelen tok all amatørsk glede bort fra skihoppingen.

Det er er påstått at Edwards kom sist i alle internasjonale renn han stilte opp i. Det stemmer ikke. Under et verdenscuprenn i den tysk-østerrikske hoppuka i Innsbruck i 1988 ble han nr. 120 av totalt 122 hoppere med en østerriker og en nederlender bak seg.

Etter at den egentlige hoppkarrieren hans var over ga han ut boka og videoen *On the piste* (ISBN 0-233-99497-1). Senere spilte han også inn popsangen *Fly Eddie Fly* med Kit Rolfe, som nådde top 50 i Storbritannia. Denne sangen spilte han også inn på finsk, til tross for at han ikke snakker det språket.

Edwards gikk konkurs i 1992. Siden da har han studert juss, og han vurderer nå å starte praksis som advokat. I dag bor han i nærheten av hjembyen Cheltenham, han er gift og har barn, og han er leder for sitt eget bygningsfirma. Han har også operert øynene og kastet brillene.

## Norsk trener
Den norske hopptreneren Geir Hammer ble kjent med Edwards gjennom hoppmiljøet og tok snart en sentral del av trenergjerningen. Møllebakken ble mye brukt til trening av Edwards, i likhet med flere av de norske storhopperne på 1980-tallet. Edwards bodde i perioder hos Hammer. I 1987 ble Hammer med Edwards på treningsleir i Sveits. Oppholdet er omtalt i boken om Edwards som en vellykket treningsleir. Edwards skal ha hoppet ny personbeste med 91 meter under dette treningsoppholdet. 

## Referanser


 
 


## Eksterne lenker
* 
* 
* 
* 
*  Intervju med CBC i 2006
*  Intervju med BBC i 2001
*  Intervju i Outside magazine i 1996
Polyphaga

* Bostrichiformia
* Cucujiformia
* Elateriformia
* Scarabaeiformia
* Staphyliniformia

**Polyphaga** (gresk for «mye-etere») er en stor delgruppe av billene:
Så langt er det beskrevet 320&nbsp;000 arter, men man antar at det kan finnes det mangedobbelte av ubeskrevne og ukjente arter, spesielt i tropiske regnskoger.
Men selv hvis man tar utgangspunkt i de kjente artene, omfatter Polyphaga mer enn 90 % av alle nålevende biller &ndash; og mer enn 25 % av alle dyrearter.

Man pleier å inndele Polyphaga i to grupper, Haplogastra eller Hydrophiloidea (med Scarabaeiformia og Staphyliniformia) og Symphiogastra eller Eucinetoida (med Bostrichiformia, Cucujiformia og Elateriformia).
Det har imidlertid så langt ikke lyktes helt å avklare om disse to gruppene virkelig er naturlige.

## Utseende
Gruppen er svært varierende i utseende, i størrelse varierer disse billene fra omtrent 0,3 millimeter til nærmere 20 centimeter, kroppsformen kan være lang og tynn eller kort og bred, hvelvet eller flat. De fleste har harde dekkvinger, men hos noen er dekkvingene myke eller sterkt reduserte. Antennene er gjerne 11-leddete, men kan også ha færre ledd, kan være trådformede som hos Adephaga, men er ofte sagtakkede, kamformede, klubbeformede eller knebøyde. De fleste har velutviklede fasettøyne, men hos arter som lever i mørke (for eksempel i huler) kan disse være reduserte. De bitende munndelene kan være forstørrede.

## Levevis
Mens den andre, store billegruppene Adephaga stort sett er rovdyr, viser Polyphaga som navnet skulle tilsi et vidt spekter av matpreferansen. Også denne gruppen har en del arter som er rovdyr (for eksempel maurbiller, de fleste kortvinger og de fleste marihøner), men flere arter er planteetere (for eksempel bladbiller og snutebiller). Tallrike arter (blant andre praktbiller, trebukker og barkbiller) har larver som utvikler seg i levende eller død ved. Det er også tallrike arter som lever på sopp (blant andre mycelbiller (Leiodidae), kjukeborere (Ciidae) og Endomychidae) og mange er nedbrytere (for eksempel åtselbiller og gjødselbiller).

## Eksterne lenker
*
Fjellhug

Fjellhug kan ha flere betydninger:

* Fjellhug natur- og friluftslivlag, turlag fra Sykkylven kommune.
* Fjellhug/Vereide Idrettslag, fleridrettslag fra Gloppen kommune.
Cape Canaveral (by)

**Cape Canaveral** er en by i Brevard County i den amerikanske delstaten Florida. Ved folketellingen i 2000 var innbyggertallet 8829. Byen ligger på nordenden av en sandbanke ved atlanterhavskysten, rett sør for området Cape Canaveral på Merritt Island.

## Referanser

## Eksterne lenker
*
Cape Canaveral

**Cape Canaveral** er en landremse i Brevard County langs Floridas atlanterhavskyst. Cape Canaveral ligger på Merritt Island, et område kjent som *Romkysten* (*Space Coast*) fordi det huser John F. Kennedy Space Center, der de fleste av USAs romfartøyer skytes opp, og Cape Canaveral Air Force Station, som også benyttes til oppskyting av raketter. 

Navnet Cape Canaveral har vært brukt i 400 år, men i en tiårsperiode, 1963–1973, døpte man om området til *Cape Kennedy* for å hedre den drepte presidenten John F. Kennedy, som var en stor entusiast av romprogrammet. Dette var dog ingen populær navneendring blant Floridas innbyggere, spesielt ikke blant dem som bodde i byen Cape Canaveral. I 1973 ble navnet endret tilbake til Cape Canaveral, som det heter i dag. 

## Eksterne lenker
*
Triangel

:*Se også [[Trekant]] og [[triangel (heraldikk)]]*
:*For den norske tv-serien fra 1965, se [[Triangel (TV-program)]]*

**Triangel** er et rytmeinstrument. Triangelet består av en rund stålstav som er bøyd i tre like lange deler med et hjørne åpent. Triangel forekommer i mange forskjellige størrelser. En spiller på triangelet ved å slå med en eller to stålstaver enten utenpå triangelet eller inne i et hjørne.

Triangelet har tidligere kun blitt brukt innenfor klassisk musikk.
Merritt Island

**Merritt Island** er en øy i Brevard County på Floridas atlanterhavskyst. Midt på øyen ligger byen Merritt Island og nord på øyen ligger NASAs rakettbase John F. Kennedy Space Center hvor blant annet Apollo-månerakettene og senere romfergene ble skutt opp fra. Helt i nord ligger Merritt Island National Wildlife Refuge som er en stor naturpark.

Merritt Island er formelt sett ikke en øy, men en halvøy. Den henger sammen med fastlandet gjennom en meget smal landremse i nord. I sør skilles den fra fastlandet av en flod, en stor elv. 

Byen Orlando med Disney World ligger ca. 50 min. kjøring vestover fra Merritt Island på State Road 528 (SR 528), Martin Andersen Beachline Expressway.

## Referanser
Cape Canaveral Space Force Station

**Cape Canaveral Air Force Station** er en amerikansk flystasjon på Cape Canaveral i Florida. Flystasjonen, som ligger ved siden av NASA-anlegget John F. Kennedy Space Center, utgjør det amerikanske Forsvarsdepartementets rakettoppskytningsbase på østkysten.

Området ble fra 1949 brukt av forsvaret til testavfyringer av missiler. Senere ble det stedet hvor det amerikanske romprogrammet fikk sin begynnelse. Etter stiftelsen av NASA i 1958 fungerte det fortsatt som avfyringsstasjon for NASA, og de tidlige bemannede romflyvninger ble oppskutt herfra. Senere ble blant annet romsondene Voyager 1 og Voyager 2 skutt opp herfra. Videre er en lang rekke satellitter blitt avfyrt fra flystasjonen, som fortsatt står for oppskytningen av Delta IV- og Atlas V-rakettene.